Ministrul Justiției susține că nivelul consumului de droguri a ajuns la un nivel fără precedent: "Cel mai tânăr român care a consumat droguri are 8 ani”
Ministrul Justiției, Alina Gorghiu, a vorbit, la Digi24, despre traficul de droguri de mare risc în România și a recunoscut că fenomenul drogurilor nu a fost tratat de statul român „foarte pragmatic”. Aceasta a mai admis și faptul că vârsta consumatorilor scade alarmant, invocând cazul unui copil de numai 8 ani care a ajuns la spital din cauza consumului de substanțe interzise.